Eienaars van Paulandi – Paulandi – Leeupoort
072 739 2678
In die Omgewing
Eienaars van Paulandi
Paul en Liandie Jonker is die eienaars van Paulandi – Leeupoort.
Die paartjie het ontmoet in 2009 en is 5 September 2010 getroud in Pretoria. Hulle het ‘n liefde vir die natuur en het ‘n begeerte gehad om ‘n vakansiehuis te bou en te verhuur teen billike tariewe sodat mede Suid-Afrikaners hierdie pragtige land en natuur kan geniet teen bekostigbare pryse. Na ‘n jare lange droom om ‘n stukkie bosveld te besit het ‘n vriend hulle vertel van ‘n baie spesiale dorpie met die naam van Leeupoort.
Maart 2015 het hulle Leeupoort besoek om te kyk na beskikbare eiendom en het dadelik verlief geraak op erf 1016 Buffelpaadjie, Uitbreiding 5 Oos. ‘n Aanbod om te koop is die daarop volgende week gestuur en aanvaar waarna die boulening goedgekeur is. Nadat die oordrag gefinaliseer is, is die fondasie gegrawe Augustus 2015 en die gebou is voltooi Desember 2015.
Die Tabazimbi okkupasiesertifikaat is middel Januarie 2016 ontvang. Paulandi is amptelik beskikbaar gestel aan die publiek as bekostigbare selfsorg vakansiehuis akkommodasie op 25 Januarie 2016.
Maandag, 26 September 2016 is erf 1005 Antelopepaadjie ook oorgedra in die eienaars se naam. Hierdie erf grens aan erf 1016. Die natuurlik bos gaan bewaar word op hierdie erf om die pragtige uitsig vanaf die houtdek, in die rigting van die Waterberge, te behou en om die vrylike beweging van die wild om Paulandi te verseker.
Paul is die eienaar van Wegbreek SA en verhuur ander vakansiehuise namens eienaars. Houtwerk is sy stokperdjie en die meeste van Paulandi se meubelstukke sowel as die houtdek is deur hom gebou. Paul is verantwoordelik vir die webtuiste ontwikkeling en die analitiese-brein agter Paulandi.
Liandie het na haar skoolloopbaan Grafieseontwerp studeer en 2 diplomas met lof geslaag. Sy het ‘n passie vir fotografie, ontwerp en binnehuisversiering. Sy werk vanaf 2005 by ‘n gevestigde besigheid in Pretoria-Oos en is vanaf Junie 2017 die eienaar daarvan. Sy is die kreatiewe-brein agter Paulandi en verantwoordelik vir die bemarking.
Paul en Liandie het alreeds baie wonderlike Suid-Afrikaners leer ken en sien uit daarna om van jou te hoor. Kontak hulle gerus om jou volgende Bosveld wegbreek te bespreek.
1016 Buffelpaatjie, Leeupoort
Copyright 2016 Paulandi-Leeupoort Developed By	P T A S C